
A base legal en materia de fomento da investigación no noso país, a atopamos en primeiro lugar na Constitución, pola que se obriga aos poderes públicos a promover a ciencia e a investigación científica e técnica en beneficio do interese xeral (artigo 44.2), e se establece (no artigo 149.1.15) que o fomento e a coordinación xeral da investigación científica e técnica son competencia exclusiva do Estado.

A Lei 13/1986, de Fomento e Coordinación Xeral da Investigación, establece a creación dunha Comisión Interministerial de Ciencia e Tecnoloxía (CICYT, suprimida polo Real Decreto 332/2009), como órgano de planificación, responsable da programación das actividades de investigación dos organismos dependentes da Administración do Estado, mediante o Plan Nacional de Investigación Científica, Desenvolvemento e Innovación Tecnolóxica.

O capítulo I (Gobernanza) do título IV da Lei 14/2011, de 1 de xuño, da Ciencia, a Tecnoloxía e a Innovación indica que é a Comisión Delegada do Goberno para Política Científica e Tecnolóxica a encargada de levar a cabo a planificación e o seguimento da política científica, tecnolóxica e de innovación, a coordinación entre os departamentos ministeriais y aquelas outras tarefas que esta lei e o Goberno lle atribúan nas devanditas materias. 

O Real Decreto 1886/2011 establece que corresponde á Comisión Delegada do Goberno para Política Científica e Tecnolóxica elevar ao Goberno o Plan Nacional de Investigación, Desenvolvemento e Innovación Tecnolóxica, así coma as competencias que a Ley 13/1986, de 14 de abril, asignaba á CICYT, non atribuídas ao Ministerio de Economía e competitividade. O último Plan Nacional, denominado Plan Estatal de Investigación Científica e Técnica e da Innovación 2013-2016, e foi elaborado trala realización dun analise que se concretou na Estratexia Española de Ciencia e Tecnoloxía e de Innovación 2013-2020,



A Lei 16/2003, de 28 de maio, de cohesión e calidade do Sistema Nacional de Saúde, nos seus artigos 44 e 45, establece as responsabilidades do Estado en materia de investigación en saúde e a iniciativa sectorial de investigación en saúde no marco do Plan Nacional de Investigación Científica, Desenvolvemento e Innovación Tecnolóxica. 

A Lei 44/2003, de 21 de noviembre, de Ordenación das Profesións Sanitarias, no seu artigo 11, establece que toda a estrutura asistencial do sistema sanitario estará a disposición de ser utilizada para a investigación sanitaria e a docencia dos profesionais; e que as Administracións sanitarias, en coordinación coas Administracións educativas, promoverán aas actividades de investigación e docencia en todos os centros Sanitarios, como elemento esencial para o progreso do sistema sanitario e dos seus profesionais

A Lei 14/2007, de 3 de xullo, de Investigación biomédica establece as condicións do fomento á investigación en materia sanitaria e o marco xurídico para unha investigación eficiente e de calidade. Esta lei ten como un dos seus eixos prioritarios asegurar o respeto e a protección dos dereitos fundamentais e as liberdades públicas do ser humano e de outros bens xurídicos relacionados. 

Este respeto aparece tamén, de forma destacada, na Constitución Española e no Convenio do Consello de Europa para a protección dos dereitos humanos e a dignidade do ser humano respecto das aplicacións da bioloxía e a medicina, suscrito en Oviedo o día 4 de abril de 1997, que entrou en vigor en España o 1 de xaneiro do ano 2000. Consecuentemente,  a lei 14/2007 proclama que a saúde, o interés e o benestar do ser humano que participe nunha investigación biomédica prevalecerán por encima do interese da sociedade ou da ciencia.

O estudo de medicamentos e produtos sanitarios na investigación está regulado pola Axencia Española de Medicamentos e Produtos Sanitarios (AEMPS) a través do Real Decreto 1090/2015, de 4 de decembro, polo que se regulan os ensaios clínicos con medicamentos, os Comté de Ética da Investigación con medicamentos e o Rexistro Español de Estudios Clínicos, a Orden SAS/3470/2009 de estudos postautorización con medicamentos, e o Real Decreto 414/1996 polo que se regulan os produtos sanitarios. Instrucións e aclaracións sobre este tipo de estudos están publicados na páxina web da propia AEMPS. 
A recolección de mostras biolóxicas nos estudos de investigación está contemplado no mencionado Real Decreto 1090/2015, e no Real Decreto 1716/2011, do 18 de novembro, polo que se establecen os requisitos básicos de autorización e funcionamento dos biobancos.

Na regulación de todas estas materias preveuse a aplicación do contido da Lei 41/2002, de 14 novembro, básica reguladora da autonomía do paciente e de dereitos e obrigacións en materia de información e documentación clínica; e da Lei Orgánica 15/1999, de 13 de decembro, de Protección de Datos de Carácter Persoal; normas  as que se recoñece a súa condición supletoria naquelas cuestións non reguladas polas outras normativas de carácter nacional.

A nivel autonómico, o artigo 27.19 da Lei Orgánica 1/1981, de 6 de abril, do Estatuto de Autonomía de Galicia establece que lle corresponde á Comunidade Autónoma de Galicia a competencia e o fomento da cultura e a investigación en Galicia. Esta competencia desenvólvese mediante a Lei 5/2013, de 30 de maio, de fomento da investigación e da innovación de Galicia, que no seu artigo 8 establece o Plan Galego de Investigación e Innovación coma instrumento fundamental de planificación e coordinación das políticas en materia de investigación, transferencia, valorización e innovación na Comunidade Autónoma. 

A Consellería de Economía e Industria é a responsable da elaboración do   anteproxecto do Plan Galego de Investigación, Innovación e Crecemento, a través da Axencia Galega de Innovación (GAIN), no exercicio das competencias e funcións no ámbito da investigación, de acordo co establecido na Constitución Española e no Estatuto de Autonomía de Galicia. Á Axencia Galega de Innovación correspóndelle a ordenación, planificación, coordinación, execución e seguimento das competencias en materia de fomento da investigación que ten atribuídas a Comunidade Autónoma de Galicia en virtude do establecido no artigo 27.19º do Estatuto de Autonomía de Galicia, na Lei estatal 13/1986, de 14 de abril (RCL 1986\1194), de Fomento e Coordinación Xeral de la Investigación Científica e Técnica e na Lei 5/2013.



En canto ao ámbito sanitario en concreto, a Lei 8/2008, de 10 de xullo, de Saúde de Galicia regula, no seu artigo 131 establece os principios xerais da investigación biomédica no sistema público de saúde de Galicia, indicando que a administración sanitaria promoverá a investigación biosanitaria como un instrumento para a mellora da saúude da poblacion tendo en conta as prioridades marcadas polo Plan Galego de Investigación, Innovación e Crecemento e Plan de Saúde.  Todos os centros e servicios sanitarios consideranse en disposición de favorecer e desenvolver a investigación. 

As competencias do Instituto Galego de Investigación Sanitaria contemplado na Lei 8/2008, reorganizáronse no Capítulo II do Título IV. Sistematización, reordenación e supresión de entidades públicas instrumentais do sector público autonómico da Lei 14/2013, de 26 de decembro, de racionalización do sector público autonómico. Por esta norma previse creóuse a Axencia de Xestión do Coñecemento e Investigación Sanitaria (ACIS), que abarca entres as súas competencias a planificación, coordinación e xestión da investigación sanitaria en Galicia.

En calquera circunstancia son de aplicación a Lei 03/2005 que modifica a Lei 03/2001 reguladora do consentimento informado e da historia clínica dos pacientes e o Decreto 29/2009 da historia clínica electrónica, que regulan o acceso a información sanitaria no contexto investigador na nosa comunidade. 

En relación coa transferencia de resultados de investigación, a Lei 5/2013, do 30 de maio, de fomento da investigación e da innovación de Galicia, establece o marco para o fomento da investigación e do desenvolvemento tecnolóxico, da transferencia e valorización de resultados e da innovación en Galicia en todas as súas vertentes, así como a súa xestión eficiente. Son igualmente de aplicación os principios da 14/2011, de 1 de xuño, da Ciencia, a Tecnoloxía e a Innovación; os da  Lei 11/1986, de 20 de marzo, de Patentes; e a Lei 5/2011, de 30 de setembro, do patrimonio da Comunidade Autónoma de Galicia. 

Nos procedementos de creación de spin-off e a participación de profesionais do Servizo Galego de Saúde en empresas ou outras entidades públicas ou privadas conforme ao descrito na Lei 5/2013, será posible sempre que conten cos informes oportunos e se tramite seguindo os procedementos establecidos polos órganos competentes para conceder estas autorizacións, tendo en conta os principios e normas secundarias á Lei 16/2010, de 17 de decembro, de organización y funcionamento da Administración Xeral e do sector público autonómico de Galicia.





